钦定古今图书集成/明伦汇编/闺媛典/第120卷 > 叶绍彭妻王氏
## 钦定古今图书集成/明伦汇编/闺媛典/第120卷 > 叶绍彭妻王氏

按《金华府志》：“王氏，金华人，叶绍彭妻，师愈之女。彭固
窭儿，氏尝从父宦，人谓必小其夫家，至则敬事舅姑，
能执妇道，时出簪珥以给不周，勉其夫力学。夫死，倾
橐治丧，葬终制，舆疾归母家，矢志不更适。遗腹一女，
复不育，伤恸成疾，屏医却药，曰：‘吾生固无累，未若死
之无累也’。”沐浴更衣而逝。